Public procurement notice: Voluntary Ex Ante Transparency Notice
Published: 2022-02-01
Buyer: Lyngby-Taarbæk Kommune
Country: DK
Contract type: Works
Procedure: Contract award without prior publication
CPV classification: 45000000: Construction work | 45210000: Building construction work | 45212000: Construction work for leisure buildings | 45212100
Estimated value: 39255000 DKK

Technical requirements: Lyngby-Taarbæk Kommune (Kommunen) agter at sælge Lyngby Stadion i overensstemmelse med bekendtgørelse nr. 396 af 3. marts 2021 om offentligt udbud af kommuners og henholdsvis regioners faste ejendom. Som en integreret del af salget ønsker Kommunen, at der opføres 1.500 sammenhængende kvadratmeter etageareal i stueetagen til offentlige formål, herunder et motorikhus med funktionerne Pædagogisk Psykologisk Rådgivning (PPR), Specialpædagogisk Korps samt Sundhedsplejen (“Sundhed og Motorik”). Efter opførelsen skal Kommunen leje Sundhed og Motorik af køberen af ejendommen. Det er en forudsætning i købsaftalen, at køber afløfter Kommunens udbudspligt ved anvendelse af "fuldmagtsmodellen".
Lyngby-Taarbæk Kommune (Kommunen) agter at sælge Lyngby Stadion i overensstemmelse med bekendtgørelse nr. 396 af 3. marts 2021 om offentligt udbud af kommuners og henholdsvis regioners faste ejendom. Lyngby Stadion omfatter to overdækkede langsidetribuner (østtribunen og vesttribunen), sydtribunen (ikke overdækket), en nordlig ende med fanzone med kunstgræsareal og ståpladser på forhøjning, en opvisningsbane med varmeanlæg, fire lysmaster, lydanlæg, videoovervågning og måltavle. Salget af Lyngby Stadion skal understøtte en realisering af Kommunens vision for den fremtidige udvikling af Lyngby Idrætsby. Som en integreret del af salget ønsker Kommunen, at der opføres 1.500 sammenhængende kvadratmeter etageareal i stueetagen til offentlige formål, herunder et motorikhus med funktionerne Pædagogisk Psykologisk Rådgivning (PPR), Specialpædagogisk Korps samt Sundhedsplejen (“Sundhed og Motorik”). Efter opførelsen skal Kommunen leje Sundhed og Motorik af køberen af ejendommen. Det er en forudsætning i købsaftalen, at køber afløfter Kommunens udbudspligt ved anvendelse af "fuldmagtsmodellen".
Det bemærkes, at den kontraktværdi, der er anført i pkt. II.1.7 samt V.2.4 er udtryk for den samlede lejeudgift, som Kommunen har i de 15 år, hvor lejeaftalen er uopsigelig fra Kommunens side.
Salget af Lyngby Stadion indebærer bl.a., at køber skal opføre og særindrette Sundhed og Motorik, som Kommunen skal leje af køber efter opførelse. Lejekontrakten indebærer således dels en pligt for køber til at opføre Sundhed og Motorik, dels en pligt for køber til at indrette Sundhed og Motorikhuset i overensstemmelse med Kommunens krav, samt efterfølgende at udleje lokalerne til Kommunen.
Det er Kommunens vurdering, at købers opførelse af Sundhed og Motorikhuset ikke er undergivet udbudspligt, idet Kommunen ikke har afgørende indflydelse på entreprisearbejdernes art og projektering, jf. herved EU-domstolens dom af 22. april 2021 i sag C-537/19, Europa-Kommissionen mod Republikken Østrig.
Det er en forudsætning i lejeaftalen for Sundhed og Motorik, at køber afløfter Kommunens udbudspligt gennem anvendelse af "fuldmagtsmodellen", idet Kommunen i forhold til særindretningen (indvendig aptering) har afgørende indflydelse på arbejdets art og projektering. Modellen indebærer, at køber konkurrenceudsætter særindretningen af Sundhed og Motorik gennem afholdelse af udbud - på samme måde, som Kommunen ville gøre, hvis ikke fuldmagtsmodellen blev anvendt. Det er Kommunens vurdering, at denne konstruktion er i overensstemmelse med udbudsreglerne - herunder særligt set i lyset af EU-domstolens dom af 12. juli 2001 i sag C-399/98 - Ordine, da udbudsreglerne overholdes på samme måde, som hvis Kommunens indtog bygherre-rollen. Det er endvidere Kommunens vurdering, at det er en forudsætning for realisering af salget, at opførelsen sker med køber som "delegeret bygherre", idet brugen af det kommende Sundhed og Motorik er integreret og uadskillelig fra den øvrige anvendelse af Lyngby Stadion.
Kommunen agter at indgå aftalen med køber efter udløbet af standstill-perioden på 10 kalenderdage, regnet fra dagen efter dagen for offentliggørelse af nærværende udbudsbekendtgørelse om forudgående frivillig gennemsigtighed. Det præciseres afslutningsvis, at nærværende profylaksebekendtgørelsen kun omfatter lejekontrakten om Sundhed og Motorik og at denne lejekontrakt indgår i et større aftalekompleks, der omfatter salg af Lyngby Stadion.
De præcise frister for klage findes i lov om Klagenævnet for Udbud, jf. lovbekendtgørelse nr. 593 af 2.6.2016 med senere ændringer. Af § 7, stk. 3 i denne lov følger: "Har en ordregiver fulgt proceduren i § 4, skal en klage over, at ordregiveren i strid med udbudsdirektivet eller forsyningsvirksomhedsdirektivet har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende."


Winner: Lyngby Stadion og Venner ApS
Award value: 39255000